**Қазақстан Республикасы**

**Парламентінің Мәжілісі**

**«2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісімге өзгерістер енгізу туралы хаттаманы ратификациялау туралы» Қазақстан Республикасы Заңының жобасына**

**ТҮСІНДІРМЕ ЖАЗБА**

Еуразиялық экономикалық комиссия Кеңесінің 2019 жылғы 28 мамырдағы № 22 өкіміне сәйкес 2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісімге өзгерістер енгізу туралы хаттаманың жобасы (бұдан әрі – Хаттама жобасы) бекітілді.

2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісім 2010 жылғы 30 маусымдағы Қазақстан Республикасының Заңымен ратификацияланған.

2021 жылғы 19 қазанда Еуразиялық экономикалық комиссия кеңесінің отырысында Хаттамаға қол қойылды.

Заң жобасында 2014 жылғы 29 мамырдағы Еуразиялық экономикалық одақ туралы шарттың, сондай-ақ 2017 жылғы 11 сәуірдегі Еуразиялық экономикалық одақтың Кеден кодексі туралы шарттың ережелеріне сәйкес 2010 жылғы 18 маусымдағы Кеден одағының кедендік аумағындағы еркін (арнайы, ерекше) экономикалық аймақтар және еркін кедендік аймақтың кедендік рәсімі мәселелері жөніндегі келісімге өзгерістер енгізу туралы хаттаманы ратификациялау көзделеді.

Заң жобасы Қазақстан Республикасының заңнамасы мен халықаралық шарттарына қайшы келмейді.

Тұтастай алғанда, заң жобасында саяси және экономикалық жүйеге тікелей немесе жанама әсер етуі мүмкін іс-шаралар көзделмеген, осыған байланысты хаттаманы ратификациялау теріс саяси, құқықтық және әлеуметтік-экономикалық салдарға әкеп соқтырмайды.

Жоғарыда баяндалғанның негізінде Қазақстан Республикасының Үкіметі заң жобасын Сіздің қарауыңызға енгізеді.

**Премьер-Министр**

**Республики Казахстан Ә. Смайылов**